Ariane Ehrat

Ariane Ehrat (født 17. februar 1961 i Schaffhausen) er en tidligere sveitsisk alpinist.

Under OL 1984 i Sarajevo havnet hun like utenfor seierspallen med en fjerdeplass i utfor. Ett år senere tok hun sølv i utfor under verdensmesterskapet i Santa Caterina, på samme tid som Katharina Gutensohn, slått av Michela Figini.

Ariane Ehrat noterte seg for sine første poeng i verdenscupen i desember 1979 i italienske Limone Piemonte, da hun ble nummer 13 i kombinasjonsøvelsen. Den første pallplasseringen fikk hun i utforrennet i Sarajevo 5. desember 1983, da hun ble nummer 3. Hun gikk aldri helt til topps i noe renn i verdenscupen, men oppnådde i alt tre pallplasser i utfor og Super-G.

Referanser

Eksterne lenker 
 

Sveitsiske alpinister
Deltakere for Sveits under Vinter-OL 1984
Alpinister under Vinter-OL 1984
Personer fra Schaffhausen
Fødsler i 1961